### Marcali Városi Önkormányzat

### Polgármestere

**8700 Marcali, Rákóczi u. 11.**

**Telefon: 85/ 501-000 Pf: 5.**

**Ügyiratszám:** 3303 /1/2014.  **5. számú előterjesztés**

**Ügyintéző:** Mihalicsné Orbán Andrea

**ELŐTERJESZTÉS**

**Marcali Városi Önkormányzat Képviselő-testületének**

**2014. március 4-i ülésére**

**az V. számú háziorvosi körzet ellátásáról**

**Tisztelt Képviselő-testület!**

Marcali Városi Önkormányzat és a NEU Infúziós Egészségügyi Szolgáltató között a marcali V. számú felnőtt háziorvosi körzet háziorvosi feladatainak ellátására vonatkozó szerződés 2013. október 31. napjától megszűnt dr. Dawd Hassan távozása miatt.

2013. november 1. napjától az V. számú felnőtt háziorvosi körzetben a betegek folyamatos ellátásáról Dr.Duró Háziorvosi, Egészségügyi, Szolgáltató Betéti Társaság személyesen közreműködő háziorvosa dr. Duró Ildikó megbízási szerződés alapján gondoskodik, amelyet az V. sz. háziorvosi körzet Marcali Széchenyi u. 17-21. szám alatti rendelőjében biztosít a 2013. október 3. napján megkötött megbízási szerződés alapján. A helyettesítő orvossal megkötött szerződés azonban 2014. április 30. napjával lejár.

A körzettel kapcsolatos szervezési feladatok hosszabb időt vesznek igénybe, ezért a folyamatosság biztosítására a Szerződés hosszabbítása szükséges.

Dr.Duró Ildikó háziorvos a vállalta, hogy ellátja továbbra is a helyettesítési feladatokat.

Kérem a Tisztelt Képviselő-testületet, hogy a betegellátás folyamatosa biztosítása érdekében a Dr.Duró Háziorvosi, Egészségügyi, Szolgáltató Bt.-vel korábban megkötött Megbízási Szerződést hosszabbítsa meg 2014. május 1. napjától 2014. július 31. napjáig.

**Határozati javaslat**

1. A Képviselőtestület a marcali V. számú felnőtt háziorvosi körzetben a háziorvosi feladatok helyettesítéssel történő ellátására szóló megbízási szerződést meghosszabbítja 2014. május 1. napjától 2014. július 31. napjáig a Dr.Duró Háziorvosi, Egészségügyi, Szolgáltató Betéti Társasággal, Dr. Duró Ildikó háziorvos személyes közreműködésével azzal, hogy a betegeket az V. számú háziorvosi körzet Marcali, Széchenyi u. 17-21. szám alatti rendelőjében, heti minimum 7,5 órában köteles ellátni.
2. Az Önkormányzat által foglalkozatott ápoló munkaviszonyának megszűnését követően a Dr.Duró Háziorvosi, Egészségügyi, Szolgáltató Bt. vállalja, hogy saját maga alkalmazza az ápoló személyzetet. Ezen időponttól kezdődően az Önkormányzat a körzetre vonatkozó teljes finanszírozást átadja.
3. A Képviselőtestület a háziorvosi ellátás biztosítására kötött szerződésről a népegészségügyi szakigazgatási szervet, illetve az egészségbiztosítási pénztárat értesíti.
4. Képviselőtestület felhatalmazza a Polgármestert, hogy az eljárás során az 1. és 2. pontban foglaltak alapján a szükséges jognyilatkozatokat megtegye és a szerződéseket aláírja.

Felelős: Dr. Sütő László polgármester

Határidő: értelem szerint

**Marcali, 2014. március 28.**

**Dr. Sütő László s.k.** polgármester